Almaty

Ti Almaty (Kasaho: Алматы, Almaty [ɑlmɑˈtə]; Ruso: Алматы [ɐlmɐˈtɨ]), dati a kas Alma-Ata (Ruso: Алма-Ата) ken Verny (Ruso: Верный Vernyy), ket ti kadakkelan a siudad idiay Kazakhstan, iti populasion iti 1,797,431 a tattao, agarup a 8% iti dagup a populasion ti pagilian. Daytoy ket nagserbi idi akas kapitolio ti estado ti Kazakh kadagiti nadumaduma a pormana manipud idi 1929 agingga idi 1997, babaen ti impluensia ti dati a Kappon ti Sobiet ken dagiti indutokna. Ti Alma-Ata ket isu idi ti mangsangaili a siudad iti sangalubongan a komperensia ti 1978 iti Primary Health Care a nakaamponan ti Deklarasion ti Alma Ata, a nagmarka iti paradigma a panagbaliw iti global a salun-at ti publiko. Idi 1997, inyakar ti gobierno ti kapitolio idiay Astana iti amianan ti pagilian ken agarup daytoy nga agadayo iti 12 nga oras babaen ti tren. Ti Almaty ket agtultuloy a kas nangruna a sentro ti komersio ken kultura ti Kazakhstan, ken ti pay kadakkelan a sentrona iti populasion. Ti siudad ket mabirukan iti lugar a kabanbantayan iti akin-abagatan a Kazakhstan iti sakaanan dagiti turod ti Trans-Ili Alatau iti kangato iti 700–900 m (2,300–3,000 feet), nga ayan a pagayusan iti tanap dagiti karayan ti Dakkel ken Bassit nga Almatinka. Dagiti nagibasaran Dagiti akinruar a silpo Dagiti midia a mainaig iti Almaty iti Wikimedia Commons Pakaammo ti panagbiahe idiay Almaty manipud iti Wikivoyage (iti Ingles) Siudad ti Almaty Opisial a website